tā́ni vā́ etā́ni saptáviṃśatirnákṣatrāṇi saptáviṃśatiḥ saptaviṃśatirhopanakṣatrāṇyékaikaṃ nákṣatramanū́patiṣṭhante tā́ni saptá ca śatā́ni viṃśatiścā́dhi ṣáṭtriṃśattáto yā́ni saptá ca śatā́ni viṃśatiścéṣṭakā eva tā́ḥ ṣaṣṭíśca trī́ṇi ca śatā́ni pariśrítaḥ ṣaṣṭíśca trī́ṇi ca śatā́ni yájuṣmatyó'tha yānyádhi ṣáṭtriṃśatsá trayodaśo mā́saḥ sá ātmā́ triṃśádātmā́ pratiṣṭhā dvé śíra evá ṣaṭtriṃśyaù tadyatte dve bhávato dvyákṣaraṃ hi śiró'tha yádantarā́ nákṣatre tatsū́dadohā átha yannákṣatreṣvánnaṃ tatpúrīṣaṃ tā ā́hutayastā́ḥ samidhó'tha yannákṣatrāṇī́tyākhyāyáte tállokampr̥ṇā tadvā́ etatsárvaṃnákṣatrāṇī́tyevākhyāyate tatsárvo'gnírlo